
Inflation i europæiske lande 


Målt ved det EU-harmoniserede forbrugerprisindeks tiltog inflationen i Danmark 
til 7,4 pct. i april. Inflationens årsager er i høj grad fælles for landene i Europa. In- 
flationen i euroområdet er således også høj og for flere lande også noget højere 
end i Danmark. 


Inflationen er i både Danmark og andre europæiske lande især drevet af prisstig- 
ninger på elektricitet, gas og brændstof, men også prisudviklingen på fødevarer 
holder årsstigningen i forbrugerpriserne oppe. Samtidig er der tegn på, at bidraget 
til inflationen fra andre varegrupper er stigende. Det afspejler, at stigende produk- 
tionsomkostninger som følge af højere energipriser efterhånden overvæltes i for- 
brugerpriserne. 


I kraft af fastkurspolitikken er der over tid en tæt sammenhæng mellem inflations- 
udviklingen i euroområdet og Danmark. 


Figur 1 
Inflation i april 

Anm.: Inflationen er målt ved det EU-harmoniserede forbrugerprisindeks (HICP), som opgør udviklingen 
iforbrugerpriserne, så de kan sammenlignes på tværs af europæiske lande. Figuren viser de lande, hvor der 
findes en foreløbig opgørelse for april. 

Kilde: Eurostat, Danmarks Statistik og egne beregninger. 

